id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi nl id id pl id id id id ms id id id id id id id id id id id id id ms id id id id id ms id id id id id id id id ms id ms id ms ms ms id ms id ms ms ms ms id id id id id ms id tr id id id id id hy hy hy en ms tr ms ms ms id ms ms ms en en en en en id id id id ms en id id jv ms id id it es id id en id ms ms ms ms ms ms
Conteng Dinding? Ini 5 Cara Terbaik Atasi Tabiat Anak Itu
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Aduh, Panas Hati Bila Anak Suka Conteng Dinding! Bertenang, Cuba 5 Tip Ini Untuk Atasinya
Ditulis oleh Asyikin Md Isa Disemak pada 04/11/2021
Disemak secara perubatan oleh Dr. Gabriel Tang Pei Yung
Ibu, anda pasti pernah alami situasi anak conteng dinding di rumah walaupun dilarang berulang kali, kan? Itu semuanya ada kaitan dengan proses perkembangan mereka.
Mari ikuti penjelasan ini.
Mengapa anak gemar conteng dinding?
Tabiat conteng dinding adalah disebabkan koordinasi motor anak yang masih dalam proses perkembangan.
Ini sekali gus menyebabkan mereka tidak selesa untuk melukis pada sehelai kertas sambil duduk di atas meja.
Namun, pastinya perlakuan mereka menconteng pada dinding menimbulkan kemarahan anda sebagai ibu bapa, kan?
Ya, tidak salah memarahi anak untuk mengajar mereka.
Walau bagaimanapun, jika kita lebih memfokuskan untuk mencari jalan penyelesaian terbaik, pastinya anak akan dapat memahami apa yang cuma anda sampaikan.
Dalam perkongsian artikel ini, anda akan memahami mengapa anak suka conteng dinding dan cara terbaik untuk mengatasi tabiat tersebut.
Apabila anak semakin membesar, mereka akan mengembangkan minat yang tinggi terhadap seni dan kreativiti.
Dalam masa yang sama, wujud rasa ingin tahu dalam diri anak.
Ini sekali gus mendorong mereka berusaha untuk mengekspresikan diri dan berkomunikasi dengan individu lain dengan cara yang berbeza.
Seiring dengan proses perkembangan kawalan motor, anak juga akan mempunyai keinginan untuk menunjukkan kemampuan dalam menggerakkan jari dan tangan secara terkoordinasi.
Hasilnya, mereka melihat dinding (dan mungkin juga perabut) sebagai tempat sesuai untuk mempamerkan kreativiti dan kawalan motor yang baik.
Jadi, usah pelik jika anda terlihat anak conteng dinding dengan pelbagai bentuk atau imej.
Conteng dinding untuk perhatian
Seperti seorang individu dewasa, anak kecil juga sensitif terhadap reaksi mereka yang berada di sekelilingnya.
Sekiranya anak menyedari bahawa anda akan bertindak secara dramatik terhadap hasil ‘lukisan’ pada dinding, mereka mungkin melakukannya secara berkala untuk mendapatkan lebih banyak perhatian dan reaksi daripada ibu bapanya.
Jadi tanpa anda sedar, tindak balas anda mungkin menjadi salah satu sebab utama mengapa anak suka conteng dinding walaupun telah dimarahi berulang kali.
Mencecah usia 2 tahun, si manja akan mula melalui fasa artistik yang dicirikan dengan melukis di dinding.
Semasa fasa ini, dinding menjadi pilihan kanvas yang sesuai kerana anak dapat menyokong tangan dan hujung mata krayon (atau sebarang alat tulis) dengan mudah, ketika melukis.
Sebagai ibu bapa yang memahami proses perkembangan ini, pasti hasil conteng dinding tersebut dapat membuat anda berasa teruja melihat usaha si manja dalam menjadi ‘seniman’.
5 tip elak anak menconteng pada dinding
Walau bagaimanapun, pastinya agak memenatkan untuk perlu mengecat semula dinding secara berkala untuk menutup hasil contengan tersebut, kan?
Jadi berikut beberapa tip untuk anda cuba:
1. Lembaran dinding seperti papan hitam
Lembaran dinding ini boleh dibeli dalam pelbagai saiz di kedai alatan persekolahan. Malah, untuk ibu bapa yang sibuk, ia juga boleh didapati dalam talian.
Ia adalah permukaan licin dengan fungsi seperti papan hitam. Sebarang alat tulis, terutamanya pen marker amat mudah digunakan pada lembaran ini.
Lembaran dinding ini boleh ditampal pada sebarang permukaan rata. Sudah tentu ia merupakan pilihan ideal untuk mencegah anak daripada conteng dinding.
Papan hitam merupakan antara pilihan biasa yang sering digunakan bagi mengatasi masalah anak yang suka melukis di dinding.
Walau bagaimanapun, jika anak mempunyai alahan atau menghidap asma, papan hitam pilihan yang perlu dielakkan.
Ini kerana debu yang dihasilkan oleh kapur boleh membahayakan kesihatan mereka.
Tetapi, sekiranya si manja tidak mengalami sebarang masalah kesihatan, penggunaan papan hitam sangat sesuai.
Ia juga boleh digunakan semula secara berterusan tanpa memerlukan penyelenggaraan yang banyak.
3. Cat atau krayon yang mudah dibersihkan
Terdapat pilihan cat yang mudah dibersihkan tanpa meninggalkan kesan. Jadi pastinya anda boleh memadamkan segala hasil contengan anak pada dinding.
Selain itu, anda juga boleh memberikan anak krayon khas yang boleh dibersihkan dengan mudah menggunakan kain kering atau separa basah.
Ya, cara ini tidak mencegah anak daripada conteng dinding. Pun begitu, ia merupakan langkah penyelesaian mudah tanpa perlu mengecat dinding semula.
4. Kreativiti dan tanggungjawab
Ada sesetengah anak, walaupun telah diberikan ruang khas untuk melukis, tetap memilih untuk menconteng pada dinding.
Usah terus memarahi mereka.
Sebaliknya, apa kata anda berikan tanggungjawab kepada anak untuk membersihkan segala hasil contengan dinding.
Ini merupakan antara langkah terbaik untuk memupuk rasa tanggungjawab pada diri anak.
Pilihan lain yang boleh mencegah anak daripada conteng dinding adalah dengan melekatkan kertas putih bersaiz besar pada dinding menggunakan pita pelekat.
Ia memberikan anak ruang khas untuk menconteng dan boleh terus ditanggalkan apabila sudah dipenuhi dengan hasil lukisan.
Seiring peredaran masa, proses perkembangan anak akan berlaku meliputi kemahiran motor mereka.
Jadi, untuk mengelakkan anak conteng dinding, sediakan ruang khas untuk mereka mengekspresikan kreativiti tersebut.
Krayon, kapur serta pensil warna adalah pilihan terbaik untuk digunakan anak.
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
Hello Health Group tidak menawarkan nasihat perubatan, diagnosis atau rawatan.
Writing on the walls behavioral. https://www.hackensackmeridianhealth.org/HealthU/2019/01/07/writing-on-the-walls-behavioral-red-flags-in-children-and-adolescents/ Accessed on Dec 2, 2020
Scribble on the walls, here are the best solutions. https://timesofindia.indiatimes.com/life-style/home-garden/are-your-kids-ready-to-scribble-on-the-walls-here-are-the-best-solutions/photostory/68906914.cms/ Accessed on Dec 2, 2020
Learn drawing. https://novakdjokovicfoundation.org/learn-to-decode-childrens-drawings/ Accessed on Dec 2, 2020
Scribbles have meaning. https://extension.psu.edu/programs/betterkidcare/early-care/tip-pages/all/scribbles-have-meaning/ Accessed on Dec 2, 2020
Scribble important. https://www.everymum.ie/kids/toddlers-1-3-yrs/this-is-why-it-s-important-for-your-toddler-to-scribble/ Accessed on Dec 2, 2020
Parents, Usah Leka! Utamakan Keselamatan Anak Di Rumah Semasa PKPB, Awasi 5 Perkara Ini
Nafas Anak Berbau Busuk? Ibu Ayah Jangan Biarkan, 7 Sebab Ini Mungkin Puncanya
Ditulis oleh Asyikin Md Isa Disemak pada 04/11/2021
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.